**Molėtų rajono savivaldybės taryba**

**SPRENDIMAS**

**DĖL Molėtų rajono savivaldybės viešosios bibliotekos pakeistų nuostatų patvirtinmo**

2023 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos bibliotekų įstatymu, atsižvelgdama į Vyriausybės atstovų įstaigos Vyriausybės atstovo Panevėžio ir Utenos apskrityse 2023 m. birželio 1 d. raštą Nr. S3-38-(5.14E) „Dėl Lietuvos Respublikos bibliotekų įstatymo, Kultūros centrų įstatymo, Profesionaliojo scenos meno įstatymo ir Muziejų įstatymo įgyvendinimo“, Molėtų rajono savivaldybės mero 2023 m. rugsėjo 19 d. sprendimą Nr. B3-443 „Dėl Molėtų rajono savivaldybės tarybos sprendimo projekto teikimo“,

Molėtų rajono savivaldybės taryba nusprendžia:

1. Patvirtinti pakeistus Molėtų rajono savivaldybės viešosios bibliotekos nuostatus (pridedama).
2. Įgalioti Molėtų rajono savivaldybės viešosios bibliotekos direktorę Nijolę Stančikienę įregistruoti nuostatus ir teisės aktų nustatyta tvarka atlikti kitus su šiuo pavedimu susijusius veiksmus.
3. Pripažinti netekusiu galios Molėtų rajono savivaldybės tarybos 2016 m. gruodžio 22 d. sprendimą Nr. B1-247 „Dėl Molėtų rajono savivaldybės viešosios bibliotekos pakeistų nuostatų patvirtinimo“ nuo naujų nuostatų įregistravimo Juridinių asmenų registre dienos.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras